Як ставіцца да гэтай афіцыйнай інфармацыі? Рынкавая эканоміка вельмі рухомая, таму попыт на рабочую сілу і яе прапанова знаходзяцца ў стане вельмі дынамічнай раўнавагі , якая пастаянна парушаецца. Прыкладам, тэхналагічная мадэрнізацыя змяняе структуру вытворчасці, ад чаго змяняецца структура занятасці, адбываюцца змены ў штатах работнікаў. Можна сказаць, што кожная сапраўдная эканамічная рэформа, якая мае на мэтах падвышэнне эфектыўнасці, аўтаматычна правакуе рост беспрацоўя. Нават тады, калі прапануе грамадству новыя працоўныя месцы, падвышае попыт на рынку працы, яна адпраўляе на біржу працы былых работнікаў, якім спатрэбіцца перакваліфікацыя.